SHELL
డొల్ల కంపెనీల సంఖ్య తక్కువేమీ కాదు
ముంబయి, ఆగస్టు 20: దేశవ్యాప్తంగా 331షెల్‌ కంపెనీలపై సెబి క్రమశిక్షణ చర్యల వేటు వేయడంతో మార్కెట్లు సైతం ఒక్కరోజుకు కుదేలయి ఇన్వెస్టర్ల సంపదనకు నష్టం తెచ్చిన సంగతి తెలిసిందే. మొత్తంగా ఉన్న డొల్ల కంపెనీల స్థానంలో మరిన్ని ఉండవచ్చనఅనుమానాలతో కార్పొరేట్‌ వ్యవహారాల మంత్రిత్వశాఖ తాజాగా మరికొన్ని కంపెనీలను గుర్తించింది. వాటిని సెబీకి నివేదించి చర్యలకు పరిశీలించాలని ఆదేశించినట్లు సమాచారం. కొత్తగా మరో 16,794 కంపెనీల జాబితాను విడుదలచేసింది. రియాల్టీ, ఆర్థికసేవలు, వినోదరంగ కంపెనీలే ఎక్కువగా ఉన్నాయి. నల్లధనం ఎక్కువగా రియల్‌ఎస్టేట్‌ కంపెనీల రూపంలోనే చెలామణి అవుతున్నదని కొంతమంది చేసే వాదనకు ఈ కంపెనీలు మరింత బలం చేకూరుస్తున్నా యి. పెద్దనోట్ల రద్దు తర్వాత పాతకరెన్సీని రియాల్టీ రంగంలోకి మార్చారనే ఆరోఫణలు ఉండటంతో వాటిపైనే ఫోకస్‌ పెట్టినప్రభుత్వం 700 రియల్‌ఎస్టేట్‌ కంపెనీల డొల్లతనాన్ని కనిపెట్టింది. తాజా శ్వేతపత్రంలో వీటన్నింటికీ హోల్‌సేల్‌గా మరింత చెక్‌ ఉంటుందని తెలుస్తోంది. మొత్తం 16వేలకుపైబడినకంపెనీల్లో 400 వరకూ ఆర్ధికసేవల ముసుగులో పన్ను ఎగవేత దారులకు సహాయసహకారాలందిస్తున్నట్లు కేంద్ర నిఘా బృందాలు పసిగట్టాయి. మరో 20వరకూ ఉన్న వినోదరంగ కంపెనీలు కూడా ఇదే బాటలో నల్ల ధనాన్ని చెలామణి చేసేందుకు ఉపయోగపడుతున్నాయి. ఈ కంపెనీల్లో పెట్టుబడులు పెట్టిందీ లేనిదీ అన్వేషించడం కూడా నిజంగా కష్టమేనని తేలింది. డొల్లకంపెనీలుగా చెపుతున్న వీటిలో ఎక్కువశాతం రిటైల్‌ ఇన్వెస్టర్లు పెట్టుబడులు ఉంటాయని అంచనా. అయితే ఇదంతా అవాస్తవమని కేవలం వీటిస్థాపన ఉద్దేశ్యం బడాబాబుల నల్లధనాన్ని చెలామణిలోనికి తీసుకురావడమేనని తేలింది. బాలివుడ్‌నిర్మాతల కంపెనీలకు కొన్ని డొల్లకంపెనీలు పనిచేస్తున్నాయి. వందలాదికోట్ల రూపాయలు ఈ డొల్లకంపెనీల లావాదేవీలతో వైట్‌ అవుతున్నట్లు అంచనా. ఆర్ధికరంగ కంపెనీలు మరింత చురుకుగా పనిచేస్తున్నాయి.